題大明寺
作者：仲并
朝代：宋

paragraphs: 招提隠松桂，遠在城一隅。
我來歲云暮，天寒氣象殊。
寓目得佳趣，百念如滌除。
及此齋時鐘，簞瓢慰吾臞。
丈室曦未來，香篆沈熏爐。
聊施濟勝具，未暇學跏趺。
緩步大明寺，山光佳有餘。
郊原自春色，物意如相娛。
習公四海士，豪氣編虎鬚。
邂逅偶傾蓋，清遊邀我俱。
相從得二謝，笑語寄歌呼。